Diari Oficial de la Generalitat Valenciana


Sumari del DOGV 5836, del 27-08-2008 (2008/9272)

Informació pública del projecte de conveni urbanístic de gestió entre l'Ajuntament de València, Parque Central Alta Velocidad 2003, SA, i Parque Central Agente Urbanizador, SL.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   5836

Data del DOGV
:   27-08-2008

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2008/9272


Data del document
:   18-07-2008

Organisme emissor
:   Ajuntament de València

Tipus de document
:   Informació Pública

Descriptors 

:   * València
    * administració local
    * pla d'urbanisme

Informació pública del projecte de conveni urbanístic de gestió entre l'Ajuntament de València, Parque Central Alta Velocidad 2003, SA, i Parque Central Agente Urbanizador, SL. [2008/9272]  
Per Resolució núm. U-1668, de data 18 de juliol de 2008, dictada pel regidor delegat d'Urbanisme i Habitatge, en virtut de la delegació conferida per l'Alcaldia, mitjançant una resolució núm. 857, de 22 de juny de 2007, s'ha disposat:  
«Vistos els fets exposats i els fonaments jurídics d'aplicació, i l'informe amb proposta de resolució del Servici de Gestió Urbanística i l'informe de l'Assessoria Jurídica Municipal, en virtut de la delegació conferida per la Junta de Govern Local, segons l'acord número 4 en la sessió constitutiva de 22 de juny de 2007, he resolt:  
Primer. Sotmetre a informació pública pel termini de 20 dies hàbils, a comptar de l'endemà de la publicació en el Diari Oficial de la Comunitat Valenciana, a l'efecte de presentació d'al·legacions, el projecte de conveni urbanístic de gestió i execució del planejament a subscriure entre l'Ajuntament de València, Parque Central Alta Velocidad 2003, SA, y Parque Central Agente Urbanizador, SL, afectats per la construcció de l'obra «Canal d'accés ferroviari», fins que s'aprove el projecte de reparcel·lació pel qual els terrenys passen a considerar-se domini públic, de manera que permeta la realització de totes les actuacions que siguen necessàries per a la construcció del canal i la seua posada en funcionament, així com el procediment urbanístic per a l'enderrocament i desinstal·lació, per motius d'interés públic, de construccions i instal·lacions industrials en desús de les parcel·les del carrer de Sant Vicent Màrtir, número 269 i 273, tot això en execució del Pla de Reforma Interior àmbit A-4.1 Parc Central aprovat definitivament per la Resolució de 6 de març de 2007, dictada pel conseller de Territori i Habitatge, publicada en el BOP número 72, de 26 de març de 2007, la qual es complementa amb la Resolució del conseller de Territori i Habitatge de 18 de juny de 2007, publicada en el BOP número 152, de 28 de juny de 2007.  
Segon. Publicar l'anunci de sotmetiment a informació pública del referit projecte de conveni en el Diari Oficial de la Comunitat Valenciana, a fi que qualsevol persona física o jurídica puga examinar-lo i formular les al·legacions que tinga per convenient. El projecte de conveni es trobarà a disposició dels interessats i ciutadans en general per al seu examen i consulta en el Servici de Gestió Urbanística, ubicat en la quarta planta de l'edifici siti en l'avinguda d'Aragó, núm. 35, de València, de 09.00 a 14.00 hores, tot això de conformitat amb el que preveu l'apartat 2n de la disposició addicional quarta de la Llei 16/2005, de 30 de desembre, de la Generalitat, Urbanística Valenciana, en relació amb l'article 86 de la Llei 30/1992, de 26 de novembre, de Règim Jurídic de les Administracions Públiques i Procediment Administratiu Comú.»  
València, 18 de juliol de 2008.- El secretari: Manuel Latorre Hernández.